**Музей анаталійскіх цывілізацый** (турэцк.: Anadolu Medeniyetleri Müzesi) — музей у Анкары.

Гісторыя
--------

Музей быў заснаваны ў 1921 г. па загадзе прэзідэнта Мустафы Атацюрка і размясціўся ў раёне гарадской крэпасці. Сюды былі перавезены археалагічныя помнікі з храма Аўгуста і Ромы[en] і рымскай лазні[en]. Пад патранажам прэзідэнта гістарычныя помнікі і творы мастацтва пачалі імкліва сцякацца ў Анкару, што паставіла пытанне аб прасторным музейным будынку. Неўзабаве пасля рэстаўрацыі музею былі перададзены архітэктурныя помнікі XV ст.: крыты рынак і караван-сарай Куршунлу Хан[tr].

Канчаткова рэстаўрацыйныя работы былі завершаны толькі ў 1968 г. але для наведвальнікаў музей адкрыўся ўжо ў 1940 г.
пасля аднаўлення вялікага памяшкання рынка. Сёння крыты рынак змяшчае сталую экспазіцыю музея.

Пасля заканчэння рэстаўрацыі будынка караван-сарая Куршунлу Хан там размясціліся даследчыя лабараторыі, бібліятэка, канферэнц-зала і тэхнічныя майстэрні.

У 1997 г. быў абвешчаны лепшым еўрапейскім музеем года.

Экспазіцыя
----------

Выставачная зала
Экспазіцыя мае наступныя раздзелы: «Палеаліт» (знаходкі з пячоры Караін[ru] у Антальі); «Неаліт» (каменныя статуэткі багоў, гліняны посуд, касцяныя прылады працы для апрацоўкі зямлі, знойдзеныя каля вёсак Чаталхёюк і Хаджылар[ru]); «Ранні бронзавы век» (прылады працы з медзі); «Бронзавы век» (прадметы з медзі рознага прызначэння з пахавальных комплексаў); «Хеты» (артэфакты, якія ілюструюць побыт людзей эпохі першага палітычнага саюза на тэрыторыі краіны); «Фракійцы» (знаходкі з месца былой сталіцы дзяржавы гэтага народа); «Урарту» (археалагічныя знаходкі, якія сведчаць пра значныя поспехі жыхароў гэтай краіны ў металургіі і архітэктуры); «Познія хеты».

У экспазіцыі дэманструюцца манеты, а таксама зброя, помнікі матэрыяльнай культуры і мастацтва, якія паходзяць са старажытнагрэчаскіх гарадоў, Рымскай і Візантыйскай імперый.

Галерэя
-------

* Статуэтка аленя, сімвал хецкага богаСтатуэтка аленя, сімвал хецкага бога
* Бронзавая статуя аголенай жанчыны, якая корміць дзіцё, знойдзеная ў грабніцы ў Харазтэпэ[tr].Бронзавая статуя аголенай жанчыны, якая корміць дзіцё, знойдзеная ў грабніцы ў Харазтэпэ[tr].
* Бронзавы рэлігійны штандар знойдзены ў Алакахёюку[tr] (2100-2000 гг. да н.э.), які сімвалізуе сусвет і выкарыстоўваўся хецкімі жрацамі.Бронзавы рэлігійны штандар знойдзены ў Алакахёюку[tr] (2100-2000 гг. да н.э.), які сімвалізуе сусвет і выкарыстоўваўся хецкімі жрацамі.
* Сядзячая жанчына з Чатал-Хююка (прыкладна 6000-5500 гг. да н.э.)Сядзячая жанчына з Чатал-Хююка (прыкладна 6000-5500 гг. да н.э.)
* Дакладная копія хецкага помніка з Фасілара[de] Дакладная копія хецкага помніка з Фасілара[de]
* Статуя ў двары.Статуя ў двары.
* Цырыманіяльны хецкі бронзавы прадмет з фігурамі быкоў і аленяў, якія раней выкарыстоўваліся ў якасці гарадскога герба Анкары.Цырыманіяльны хецкі бронзавы прадмет з фігурамі быкоў і аленяў, якія раней выкарыстоўваліся ў якасці гарадскога герба Анкары.
* Хімера з дзвюма галовамі: чалавека і льва. Позні хецкі перыядХімера з дзвюма галовамі: чалавека і льва. Позні хецкі перыяд
* Рэканструкцыя камеры грабніцы Мідаса ў ГордыянеРэканструкцыя камеры грабніцы Мідаса ў Гордыяне
* Галовы быкоў з Чатал-ХююкаГаловы быкоў з Чатал-Хююка
* Рымская галава багіні (2 стагоддзе н.э.)Рымская галава багіні (2 стагоддзе н.э.)
* Бронзавая таблічка з Чарум-Багазкёй, датаваная 1235 годам да нашай эрыБронзавая таблічка з Чарум-Багазкёй, датаваная 1235 годам да нашай эры
* Рельефы з Алакахёюка[tr].Рельефы з Алакахёюка[tr].
* Ідал з Кюльтэпэ.Ідал з Кюльтэпэ.
* Разьба па слановай косці, знойдзеная ў Алтынтэпэ[en].Разьба па слановай косці, знойдзеная ў Алтынтэпэ[en].
* Арыгінальны рэльеф з Каралеўскай брамы ў Хатусе.Арыгінальны рэльеф з Каралеўскай брамы ў Хатусе.
* Рэльефы калясніц з Кархеміша.Рэльефы калясніц з Кархеміша.
* Хуры і Шэры, быкі хецкага бога бурыХуры і Шэры, быкі хецкага бога буры
* Статуя фрыгійскага перыяду, знойдзеная ў Багазкале.Статуя фрыгійскага перыяду, знойдзеная ў Багазкале.

Літаратура
----------

* Музеі замежных краін : вучэб. дапам. для студэнтаў гіст. фак. спец. 1-23 01 12 «Музейная справа і ахова гісторыка-культурнай спадчыны (па напрамках)». У 2 ч. Ч. 2. Музеі Азіі, Амерыкі, Аўстраліі, Афрыкі / Л. У. Бярэйшык, А. А. Гужалоўскі. — Мінск : БДУ, 2008. — 247 с. : іл. ISBN 978-985-485-855-5.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Музей анаталійскіх цывілізацый
* anadolumedeniyetlerimuzesi.gov.tr — афіцыйны сайт Музея анаталійскіх цывілізацый

|  |  |
| --- | --- |
| ⚙️   Слоўнікі і энцыклапедыі | Вялікая кiтайская · Вялікая расійская (старая версія) |
| 

| Нарматыўны кантроль |
| --- |
| BNF: 123691506 · GND: 5008456-2 · ISNI: 0000 0001 2181 2989 · LCCN: n91118647 · SUDOC: 032715242 · VIAF: 148770505 |

 |